經數: 一七三五

經名: 大方廣佛華嚴經疏卷第三十

頁數: 七三一

上              欄

持方便. 若念破戒事. 染心共語. 聞環釧聲

皆名爲雜. 四持波逸提如白珪之□. 雖則

可磨亦不爲也. 五定心相應乃至吉羅. 亦

不誤失. 六緣不能壞上三. 皆不穿戒. 穿如

漏器不堪受道. 前六皆律儀. 七卽智所[&FFFF]#.

謂事理無違契聖心故. 八不依名利果報

九不得能持所持. 由有此二雖秉御自

他. 於世間中得自在也. 次三皆隨道戒. 十

揀小道. 十一顯是佛行. 十二兼能通達非

道. 故云無□. 皆隨中道也. 十三無著卽見

眞成聖. 次四卽具足戒. 謂觀中道具事理

故. 一事理無違. 二順理而行則常不滅. 三

心能詣理. 四對餘超勝. 無動已下皆隨定

戒. 謂隨首楞嚴定. 不起滅定. 現諸威儀. 雖

示十法界像. 無戒不行. 而寂然不動. 順境

不能亂違境而無□. 又安住無比. 卽住大

慈悲. 無動無亂卽捨心常現. 無□卽喜是四

等心. 亦名梵行. 第三通難釋成者. 有伏難

云. 菩薩期心先人後己. 今先自行豈不相

違. 故下釋云. 但自修行便能益物. 此亦成

上安立衆生於菩提心. 及以菩提心長養善

根. 文中分二. 初正明二重徵釋. 今初先總

明. 後令一切下別顯. 有十二句. 總顯持犯.

前六明有持德. 安住者. 通住諸戒. 開曉者

明閑持犯. 三善行. 四惡止. 五心無垢. 六智

能照. 後六明無犯過. 一不起心過故無塵

染. 二不犯身口故無業報障. 照明開曉不

□於理. 三由不犯則二世淸□. 四離無□

及悔纏所縛. 五離惡因惡果. 六不自惱惱

中              欄

他成波羅蜜. 二徵釋中二. 初正徵反釋. 後

重徵順釋. 今初徵意云. 自他行異. 如何自行

便是爲他. 釋意云. 自身不正 其令不從. 故

上自行便爲爲物. 淨名云. 若自有縛能解

彼縛. 無有是處. 攝論云. 若自住邪行. 設欲

正他非. 是人終不能制止他過失. 文有十

句. 例上可知. 二重徵意云. 石雖不利而能

利刀. 自雖不行何妨化物. 今云不能益

者. 其故何耶. 釋意云. 若自犯敎他便成[&FFFF]#

倒. 菩薩無倒. 必言行相符故. 要如說而行方

能如行而說. 文中先總明後菩薩下別顯. 初

門竟. 第二復次願得法廣演以益自他. 亦

成上文爲調御師. 示一切智道. 文分爲三.

初牒前起後. 次所謂下正明. 三是爲下總

結. 二中二願. 初一願總明得法. 文有四節.

一得法. 二解說. 三益機. 四□滅下成自德

二. 一願別明演法. 釋前四段故. 晉經異論

之下. 無願我之言. 文分爲五. 初總明. 二於

一一下明得法. 三獲無所畏下能演. 四爲欲

令下明所爲機□可知. 五作是念言下. 自

修成德卽爲物難修. 自成已德成十種德.

初二云遍. 遍於事理. 餘八云等兼等無□.

影略其文. 其中云住者卽聖天梵等. 第三總

結中. 上成自德亦爲攝生故. 復重. 云爲令

衆生成一切智. 第三復次願得二利行圓. 成

上作法藏日獲智見佛等皆普照故. 文中二.

先通二利. 後又願下別明二利. 卽成上文.

於諸衆生其心平等. 初以自等於理. 後如我

所得下令物等自. 第四復次願行稱法界.

下              欄

成上心淨無染及智慧自在. 以動合法界

故無所染. 是以末云. 永不失壞諸淸淨行.

此章多同理法界也. 如智因理發故同法

界. 餘皆準之. 卽向實際意也. 第五復次有

十四願. 願得見佛解法. 成上大智商主. 初

三自成智性是商主德. 餘爲衆三是商主

事. 第六復次願解法界. 卽理法界. 豈以此

文而名隨相. 然此中云如晉經云解. 解契

於理故名爲如. 卽是成前安隱正道. 文有

十句. 一不隨緣變. 二不守自性故爲法本.

三如亦復如是其自體故. 晉經中名爲如如.

四非是能依. 五不暫離如六隨緣無性卽是

如性. 七無性. 亦無本來寂靜. 八無二生離能

所故. 九不隨三世. 十一味平等. 第七復次

願衆生成法師. 卽成上而作導首. 導首卽

是法師. 上爲他作今令他作. 仁王經說十三

法師. 如來滅後流化不絶. 亦名法師. 如法

華菩薩藏經. 各有其品. 今此多就極勝而

說. 於中有二十法師. 七云如眼者. 現證非

聞見故. 九無相之相是妙相故. 二十唯有說

法能安世間. 第八復次不取著□向. 卽向

實際. 此及第九. 成上作不可壞堅固善友. 此

之一段明堅固緣文顯可知. 第九離過成

德□向. 先十七句離過. 卽離可壞緣. 後但

爲下成德. 明其所爲. 爲不可壞堅固善友.

今初前十五事護煩惱行. 於中初二不耽

現境. 次一不心當報. 餘通二世. 後一護小

乘行. 其第十六. 若解脫三昧唯小乘因. 諸

禪三昧通生死因. 未得不心已得不著. 誰

經數: 一七三五

經名: 大方廣佛華嚴經疏卷第三十

頁數: 七三二

上              欄

復心死. 所謂心生生必死故. 心和合者除

涅槃樂. 皆有合故. 沙彌心龍是懷毒□向.

願爲魔王卽壞善□向. 後顯成德亦是所

心. 在文易了. 大文第二四門. 總顯□向之

意. 故初不云復以善根. 但云以彼善根□

向時 . 居然揀別四門卽爲四別. 初一門明

應向實際. 及向衆生. 第二門明應向菩

提. 第三門明應離過. 第四門明有成益.

初門爲二. 初明應向實際. 後又爲令下明

應向衆生. 今初本性卽不變性. 法性卽隨

緣性. 衆生是人卽無分量. 無諍是法理事不

乖自性. 則起無所起. 諸法則橫該本寂. 三

世則□入無差. 以知法性爲緣. 則生起佛

種. 依性依用無退失時. 照斯實際實智行

立. 後應向衆生中. 有二十所爲. 七云十力

輪者. 圓滿□伏故. 十四云無畏菩提心者.

不畏生死長遠衆生難度. 轉依難證萬行難

修. 菩提曠遠故. 第二應向菩提者. 有二十

二□向. 前三無爲字欲成二十. 故於中前

二十□向. 明因圓果滿. 後二明得果不捨

因. 窮未來際以化物. 第三明應離過中

有標徵釋. 及第四成益. 文□易知. 大文第

三有八門. 更以異門別明□向. 卽是勝進.

文分四別. 第一二門□向衆生. 二有三門

□向菩提. 三有二門總顯所爲. 四有一門

□向實際. 今初分二. 前門願得圓音. 後門

總令具德. 今初以法師位故. 欲令物同得

圓音演法要故. 有四十五種音聲. 卽密[&FFFF]#

經中六十種音. 但數不足. 次多不同名或小

中              欄

異. 彼第一名吉祥. 與此淨妙義同名異. 二

名柔軟次第與名全同. 三可樂卽此第五.

四悅意. 卽此第二十一歡喜音. 五淸淨卽此

第六. 六離垢卽此二十三遠離癡□. 七顯耀.

卽此第三十一一切法光明照耀音. 乃至第

六十宣諸德音. 卽此第二十九能說不可說

字句差別智藏音. 然彼無天鼓. 今此缺彼師

子龍鳴. 好雨海雷龍王. 眞陀羅伎哀鸞. 鷹暢

鶴鳴等. 以從喩說. 此略不論. 又此所明顯

德廣大. 如彼但云普入衆會音. 此則云普

至法界無量衆會道場等. 法有所本不可

不知. 名言不同無俟全1會. 中間云音聲

智者. 在心爲智宣吐稱音. 皆應具二影略

而說. 第八. 云不可說功德莊嚴者. 大悲[&FFFF]#

陀利經說. 以三千界衆生功德爲一聚. 更

增十倍不及如來一毛功德. 展轉乃至無

見頂. 前一切功德總爲一聚. 更增百千萬億

那由他阿僧祇倍. 不及如來胸中. 大種所發

音聲一聲功德. 彼約總說卽此別明. 然六十

種中不出有二. 一約具德如柔軟等. 二

約無失. 如不下劣等故. 不下劣初. 有又以

此善根之言. 通言音聲者. 聲謂四聲爲音

之依. 音謂五音. 依五行別. 木聲壅其音角.

火聲熾其音徵. 土聲寬其音宮. 金聲淸其音

商. 水聲濁其音羽. 若一音之義廣在下文. 第

二總令衆生具德中十句. 前五果滿後五因

圓. 第二三門□向菩提分三. 初一門得正

果. 次一二果因圓. 後一依報果滿. 今初. 然上

衆生得果有其十句. 各應有多. 今但廣初

下              欄

一身則餘可例取. 文中三. 初明得身. 次顯

身用後總結所成. 前中初總相. 所謂下別

相. 身是同相餘是異相. 成壞可知. 然此十身

通法通智. 一光明者. 身光智光無不照故.

二體無闇障. 能鑒徹故. 三體不受染. 若彼

潤玉涅而不緇. 高淨德內充如玉無瑕□.

五非暫時淨揀異下流. 上三就體辨. 次三

對境以明. 六不爲塵忿對上淸淨. 七極微

不著對極淸淨. 八垢穢無汚對上不染. 若

就內德卽煩惱障盡. 名爲離塵. 習氣亦亡

名極離塵. 所知不住名離心垢. 九具相具

德. 十形充法界智遍十方. 山河事理不能

障□. 二於一切下依身起用. 前四色身用.

前三羅一身於法界. 後一收萬像於一身. 次

示諸下五句智身用. 後示菩薩行願下. 通二

身用. 後菩薩下總結所成. 第二門願二果因

圓中二. 初卽理起用行. 後入一切下卽事

入玄行. 今初. 初成行緣身隨住故次衆生見

下利他不空. 後於善知識下兼通二利. 後入

玄中智契2名入. 無邊法界通身智入(從此已下入第三十)

(三經)第三門願成依果. 文分爲二. 先總明. 後

其一一下別顯. 今初十句初牒前起後. 後九

正顯願相. 一願淸淨. 二願莊嚴. 三分量普

周. 四純善. 五無障□. 六具淨光. 七有佛現.

八融攝. 九擧一例餘. 一刹之展量同法界.

一刹之卷顯現無餘. 展卷無□. 是一佛刹.

如一佛刹刹刹皆然. 準上華藏. 及後人嚴

塵塵尙然. 肉復刹刹. 第二別顯中分二. 先

顯寶嚴. 後如寶莊嚴下類顯餘嚴. 今初分

經數: 一七三五

經名: 大方廣佛華嚴經疏卷第三十

頁數: 七三三

上              欄

三初總標次所謂下別顯. 三是爲菩薩下總

結. 二中復二. 先通顯寶嚴. 後佛子下別明

人寶嚴. 前中以阿僧祇數. 但有九十四數.

以晉經皆云無量阿僧祇. 初有數事. 但云

無量則阿僧祇言. 非是數中之一. 但是無數

之言. 若定是數便爲限局. 今就九十四內.

寶樹之中有無量妙寶. 以爲華果爲一. 宮

殿中有無量菩薩爲二. 初段顯因之後. 有

無數寶藏爲三. 一一瓔珞中百千菩薩上妙

莊嚴爲四. 下寶枝中有不思議鳥爲五. 寶

華中有無量菩薩爲六. 足滿百數. 文中

分二. 初十八事略明顯勝. 初略明. 如是一

切下擧因顯勝. 後復有下八十二事廣顯. 於

中分五. 第一二十四事. 唯以外寶爲嚴. 其

間三兩. 亦標以事名釋以法門. 且從多判.

二復有阿僧祇寶光明下. 有十五事. 標以事

名釋以法門. 欲顯卽事成法門故. 三寶

修習下三事. 唯約法門. 顯卽法可貴非要

託事. 四寶座下二十二事. 約於事寶能成

法門. 或顯依中有正明雜莊嚴. 五寶衆生

下十八事. 顯於內身六根三業. 皆名爲寶.

□圓明可貴故. 此上諸事. 或純或雜或依正

無□. 皆以事事無□法門因所感故. 若將

一因各對一事. 如以寂忍爲因所感寶衣

等. 恐繁不顯觀者思之. 復將一因成一切

果. 四句融通義如常說. 二人寶嚴者. 法華

云. 彼國何故名曰大寶莊嚴. 其國中以菩薩

爲大寶故. 所以楚魏之朝. 亦不以金玉爲

珍. 而以賢臣爲寶. 遍法界微塵之處. 有多

中              欄

菩薩. 可謂大心嚴刹也. 三結成寶嚴可知.

二類顯餘嚴. 有十一事. 一一皆有上之百

事. 幷前一百則一千二百. 言次第乃至過此

百倍者. 若言嚴事過者. 則不應言皆如寶

嚴. 若準晉經云衣蓋幢□乃至百事莊嚴.

卽以香等爲百. 過此倍之三字譯者不妙.

若別理通者. 以前寶嚴但列百事. 非止唯

百. 應過百倍則百百爲萬. 表圓融萬行. 則

應□文云摩尼寶嚴皆如寶莊嚴. 如是廣

說. 次第乃至過此百倍. 理則無違. 第三二

門□向所爲中. 初一門應爲衆生. 後門應

爲菩提. 今初有二十三句初之二句文. 雖

在初義通二處. 第三成就衆是爲總句.

下皆是別. 始自信心終成種智. 其文□顯.

二應向菩提中. 明因圓果滿大用無盡. 亦

顯可知. 第四□向實際. 有二十九句. 皆云

法界者. 理事無□法界也. 皆云住者. 智契

卽事之理無所住故. 住卽入義以安住故.

法界無二卽是等義. 初云無量住者. 一切善

根皆是所住. 今以無住之住. 便同法界無

量. 他皆倣此. 第三□向成益文有十句. 皆

言安住者. 由上智契故能得安也. 身等卽

差別事法. 今卽平等淸淨. 平等淸淨卽是

法界無盡. 法界淸淨卽是所得. 智能安住

全同法界. 由八安住成後二用. 一一音普

斷物疑. 二上住佛德. 佛德雖多略擧其

四. 謂十力四無畏. 十自在六神通名廣大德.

對上種智爲佛二嚴. 是出離法. 三佛子下

依釋結名. 大文第二菩薩下位果分三. 初

下              欄

標得因. 次成滿下列其所得. 三如是等下

結得之相. 二中略顯三種果滿. 一因果利

益滿. 二於念念下見佛自在滿. 初總標. 後所

謂下別顯. 皆以體用理量但無障□. 是佛自

在. 三又得下淸淨果德. 由淨惑障見性淨

故. 亦先標. 所謂下列文顯可知. 三結能得

之相. 平等者離能所知故. 餘□易了. 長行

已竟. 偈文在下. 大文第六從爾時佛神力下.

瑞應分於中二. 先動地生信. 後佛神力故

下. 興供表行於中三. 一供因. 二外事供. 三

阿僧祇下內事三業供. 大文第七如於此世

界下. 結通十方. 以是通方之說故. 準上諸

會或結瑞應. 今此說故別開章. 大文第

八爾時復. 以佛神力下. 證成分. 云百萬

者位過前故. 大文第九爾時金剛下偈[&FFFF]#勸

修分. 於中二先序意. 後正說偈. 於中亦二.

先明第十□向偈後歎勝勸修. 前中三十

六偈分三. 初九偈頌所□善根. 次七偈頌

□向行. 後二十偈頌位果. 二中分三. 初二

偈總頌前文九段□向. 次一偈頌□向嚴刹.

後四偈頌二段中□向所爲. 三菩薩具足下.

頌位果中三. 初一偈頌見佛自在. 由己自

在方見佛自在. 次十七偈頌得淸淨中. 一

念中普入三世一切諸佛衆會道場智淸淨.

上云八者必在供養故. 此廣顯. 此是力能.

不可頌前願成所爲. 後過去下二偈總結

第十□向. 然上且依[&FFFF]#相而分. 菩薩縱任辯

才體勢包攝大旨無異. 故不委論第二此是

下. 歎勝勸修通於十向. 於中九偈分二先

經數: 一七三五

經名: 大方廣佛華嚴經疏卷第三十

頁數: 七三四

上              欄

六偈擧人就行以歎勝. 謂是菩薩所行如來

所說. 六度隨相等行法界離相. 等行故是超

勝. 後智者所有下. 三偈結歎勸修大文第

十末. 後二偈校量功德德旣無限宜可修

行. 然此顯德. 深勝高遠者. 一圓融敎故.

二約殊勝願力故. 登地已上寄位階差故.

每結云若以殊勝願力復過於此不可數

知. 勿謂此深便言地劣. 第五會竟

大方廣佛華嚴經疏卷第三十

此      章      完

經數: 一七三五

經名: 大方廣佛華嚴經疏卷第三十一

頁數: 七三五

上              欄

大方廣佛華嚴經疏卷第三十一

唐淸□山大華嚴寺沙門澄觀撰

十地品第二十六(入第三十四經)

初來意者. 爲答普光十地問故. 夫功不虛設.

終必有歸. 前明解導行願賢位因終. 今明

智冥眞如聖位果立. 故有此會來也. 前是

敎道此是證道. 敎爲證因. 證卽證前三心之

敎. 故無性攝論云. 此聞熏習雖是有漏. 而

是出世心種子性. 卽斯義也. 然會來卽是品

來. 一會之中唯一品故. 故釋名宗趣亦品會

無差. 晉經此會有十一品. 則名等皆別. 次

釋名者. 會名有三. 一約人名金剛藏會. 二

約處名他化自在天會. 謂他化作樂具自

得受用. 表所入地證如無心不□後得而

起用故. 事理存泯非卽離故. 因他受用而

有所作. 非自事故. 自他相作皆自在故. 將

證離欲之實際故. 不處化樂者. 表凡聖

隔絶故. 三約法名十地會. 卽同品名. 所

以得此名者. 本業云. 地名爲持. 持百萬阿

僧祇功德. 亦名生成一切因果. 故名爲地.

本論云. 生成佛智住持故. 卽斯義也. 唯識

第九云. 與所修行爲勝依持令得生故者.

但語其因闕生果義. 有別行譯本名十住

經. 住是地中一義故. 仁王兼明云. 入理般若

名爲住. 住生功德稱爲地. 而下經又名集

一切智智法門. 亦兼因果. 復有別譯名漸

備一切智德經. 以後後過前前. 故名爲漸

中              欄

備. 漸備卽是集義. 若名十地就義約喩以

受其名. 若云十住. 唯就法稱. 十是一周圓

數十十無盡. 皆帶數釋. 後之二釋皆是依主.

一切智智之法門故. 漸備一切智之德故. 十

之別名見於本分. 三宗趣者. 先總後別. 總

有二義. 一以地智所證寄位修行爲宗. 以

顯圓融無□行相爲趣. 二前二皆宗. 爲成

佛果爲趣. 後別者. 別於上總略有十義. 一

約本. 唯是果滿不可說性. 以離能所證故.

雖通一部此品正明. 二約所證是離垢眞

如. 三者約者. 謂根本後得亦通方便. 四約

所斷. 謂離二障種現. 五約所修. 初地修願

行. 二地戒行. 三禪行. 四道品行. 五四諦行.

六緣生行. 七菩提分行. 八淨土行. 九說法

行. 十受位行. 六約修成有四行. 謂初地信

樂行. 二戒行. 三定行. 四地已上皆慧行. 於

中四五六地. 是寄二乘慧. 七地已去是菩

薩慧. 七約寄位行. 十地各寄一度. 八者約

法有三德. 謂證德阿含德及不住道. 是十

地之德故. 九約寄乘法. 謂初二三地. 寄世

間人天乘. 四五六七. 寄出世三乘. 八地已上

出出世間. 是一乘法故. 以諸乘爲此地法.

十者撮要1謂六決定. 宗辯此故. 於此2十

中. 二三四八十通於圓融行布. 初一雙非餘

皆行布. 多約寄法顯淺深故. 若以圓融

融彼行布. 則無不圓融. 故以別從總. 皆十

地宗. 若別中之別則地地別宗. 別論其趣. 不

異總趣. 論其體性多不出前. 爲成十故

小有加減. 一卽離言體. 二所證體. 梁攝論

下              欄

云. 出離眞如爲地體故. 三能證體. 無性論

云. 法無我智分地位故. 此論亦名爲智地

故. 其所斷約離故非地體. 若取離惑所

顯又卽眞如. 四合能所證以爲地體. 獨不

立故. 梁攝論云. 如如及如如智獨存故. 五

收五六七及其第九爲隨相體. 此等皆爲

成地法故. 六取光明三昧卽證入體正相應

故. 論云三昧是法體故. 七就德體卽敎證

不住三道爲體. 八隨要體. 謂六決定. 九總攝

體. 成唯識云. 總攝一切有爲無爲功德爲

自性故. 十唯因體取其別相異果海故. 收

此十體不出三體. 一總含體. 二剋實體. 謂

智與證. 三離言體配屬可知. 上二卽因下

一爲果. 因果非卽離. 言慮雙絶以爲地體.

問何爲地前顯圓融德地上行. 布彰3淺劣

耶. 答顯一乘故. 云何顯耶. 三乘之位. 地前

行布地上圓融. 今一乘位地前地上俱有行

布圓融. 若俱雙辯則前後不異. 若地前行布

地上圓融. 則全同三乘前淺後深. 又似行布

圓融各別. 敎行不知法性. 敎行非卽非離

故. 於地前但顯圓融已過三乘. 地上多明

行布以顯超勝. 勝相云何. 謂賢位始終已圓

融自在. 登地已去則甚深甚深. 言所不至.

若不寄位何以顯深. 不包三乘何以顯

廣. 故虛空鳥[&FFFF]#[&FFFF]#[&FFFF]#合空. 大海十德德德皆

海. 地地之中具攝一切諸地功德. 文文之內.

皆云若以殊勝願力復過於此不可數知.

故剛藏俟五請而方說. 世親以六相而圓

融. 意在斯矣. 又此一會文4唯一品. 闕於方

經數: 一七三五

經名: 大方廣佛華嚴經疏卷第三十一

頁數: 七三六

上              欄

便及勝進者. 正表斯義. 所以闕方便者.

有二義故. 一表證法無二離方便故. 二總

攝三賢皆爲入地之方便故. 闕進趣者亦

有二義. 一十地如佛更無趣故. 二以十定

等品卽此勝進故. 若爾何以別會說耶. 含二

義故. 一開此勝進成等覺故. 二勝進趣佛

行深遠故. 若別立方便勝進. 卽不得包攝

前後. 顯地圓融. 十地甚深主在於此. 地前

乃我地之前. 安得云深. 異於地上此解尤

妙. 學者應思. 第四釋文. 一品分二. 初長行

散說. 後偈頌總攝. 偈中雖有第十地偈. 以

後有總攝之偈. 前隔結通等文. 故從文便

科之. 中間諸頌攝在當地. 初長行中二. 先

正說十地. 後爾時復以下菩薩證成. 前中亦

二. 先顯此界所說. 後如此世界下. 結通十

方齊說. 前中或總爲一十地法門. 或爲二

分. 謂初正說. 後動地等顯實證成. 或爲三

分. 爲序正流通. 然敎證不同三分亦異. 就

敎三者. 初至起分是其由致. 以發起正說

故. 二本分已去是其正宗. 正說地故. 三地利

益分以爲流通. 益末代故. 二就證三者. 序

分爲序. 三昧分爲正宗. 因入此定顯實

證故. 故論. 云三昧是法體故也. 加分已去

皆是流通. 由說自所得. 令信行菩薩證入

地故. 或爲四分. 於正說中. 初法說顯地影

像分喩顯地故. 敎證準前. 或爲五分. 序爲

遠序. 三昧已下是近序故. 或爲六分. 隨行

德分. 初至起分起化之由. 爲生物信. 二本

分中略說[&FFFF]#勝. 起衆樂欲. 三請分中彰地超

中              欄

言令生正解. 四說分中廣明修相. 令物起

行. 五影像分寄喩顯德. 六利益分. 明德成

證實. 感化斯現. 或爲七分. 從初至請分爲

六. 說分遍通於十地故. 問論云. 初地所攝

八分. 第七說分. 八校量勝分. 明知說分唯說

初地. 如何得通. 答若不許通. 何爲初地獨

受說名. 故知標於總稱. 卽受初地別名. 若

以論云初地所攝便定局者. 則前六分亦不

應通. 是知八中前七皆通. 後一方局. 又下

說分. 雖言自此已後正說初地. 旣有初地

說分. 則有二地乃至十地說分. 或爲八分.

開地利益異正說故. 或爲九分. 影像望前

法喩別故. 或爲十分. 卽是十地. 或於前九

加後偈頌. 此十次第有其三義. 一就化相

通爲起說. 二就化意通爲顯證. 三隨宗要

敎證雙辯. 初之一義隨文釋中論自具之. 今

當略辯. 一起說由致故有序分. 二顯證能說

有三昧分. 三示說不虛故有加分. 四定無

言說故有起分. 五起先略陳故有本分. 六

聞名渴仰故有請分. 七正爲廣陳故有說

分. 七上依論次第. 八別說難曉以喩總明.

有影像分. 九爲說旣竟顯勝勸修有利益

分. 十散說難知有偈頌分. 二顯證者. 初分

爲顯證由致. 餘九正顯證相. 於中前三就相

顯證. 一寄入顯證. 二因加顯證. 由得加故

顯證不虛. 三寄出顯證. 不起無言不能顯

寂故. 次四就說顯證. 謂本分略說顯證. 請分

拂相顯寂說及影像寄修相以表德. 但法喩

不同. 次一分就益顯證. 後一重述證德. 三

下              欄

雙辯者. 初一爲由. 後九正顯敎證之相. 於

中三昧顯證. 後八顯敎. 從加已去卽有說

故. 八中次第同初門說. 或爲四十八分. 謂

初地十地各攝八分. 二地二分. 三四與九

各攝四分. 五六各三. 七地五分. 八地七分.

故四十八. 問初地八中前七十地. 八中後二

義該十地. 何爲輪判屬初十耶. 答地論科

文有其四例. 一以後攝前例. 以前序等近

初地故. 判屬於初. 二以前攝後例. 後二近

於十地故法雲攝. 非謂不通. 三當相分文

例. 如中間諸分. 四顯地該收例. 謂顯十地

是陀羅尼法故. 諸地中文雖隱顯. 義必全收

一一地中. 皆四十八. 如初六分屬於初地.

許該餘九. 類顯餘分無所不通. 問初不

說戒無彼二淨. 不說禪枝無起厭等. 如

何諸分地地皆通. 答明言義通那引文局. 豈

不經說. 地地之中. 具足一切諸地功德. 寧

許初地不持戒等. 已略料揀. 次正釋文. 若

依十地卽爲十段. 初歡喜地文有八分. 七

如前明. 第八名爲校量勝分. 文之分齊至

下明顯. 今初序分. 論經別行具六成就. 今

攝在大部故闕信聞. 但有餘四. 謂一時二

主. 三處四衆. 雖有四事. 而論但云時處等.

校量顯示勝故. 此法勝故. 在於初時及勝

處說. 而不言主衆勝者. 意明主衆餘經容

有故. 若以相從主旣十身. 衆不可說亦得

名勝故. 論有等言. 今初爾時者時勝. 以是

初時得名爲勝故. 論云. 婆伽婆成道未久

第二七日故. 論經別行故標二七. 今經攝在

經數: 一七三五

經名: 大方廣佛華嚴經疏卷第三十一

頁數: 七三七

上              欄

大部. 但云爾時. 卽是初會始成正覺時也. 且

依論明. 若以初表勝. 初七最初何故不說.

論云. 思惟行因緣行故. 因者能說之智. 緣者

所化之機. 欲將所得妙法. 以逗物機故云

思惟行行. 故法華云. 我所得智慧微妙最第

一. 思惟因也. 衆生諸根鈍等. 思惟緣也. 論云.

本爲利他成道. 何故七日思惟不說. 顯示

自樂大法樂故. 此問意云. 在法身地見機

堪化. 方應成佛何用更思. 今答意云. 非是

思而後知. 自爲受法樂故. 大法樂者. 卽所

得智慧寂靜樂也. 論云. 何故顯己法樂. 爲

令衆生於如來所. 增長愛敬心故. 復捨如

是妙樂. 悲愍衆生爲說法故. 何故惟行因

緣行耶. 顯示不共法故. 謂窮智究竟照機

無遺. 除佛一人無能及者. 名不共法. 又

因緣亦卽所證深理. 唯佛窮故. 二世尊者主

勝義如前釋. 三在他化下處勝. 論云. 此處宮

殿勝故. 宮卽自在天宮勝下五天故. 殿卽摩

尼寶藏純寶所成. 勝寶嚴故. 他化天宮. 旣表

地智無心而成化事. 摩尼寶殿. 亦表慈覆

無心出用無盡. 若以欲頂爲表勝者. 色界

尤勝何不彼說. 論云. 此處感果故. 謂機感

在此故. 又色界爲長壽天難不能感果. 能

感勝果必是欲界之身故. 密嚴中明. 此處

十地菩薩常所游履. 大乘同性經云. 此處有

報佛淨士故. 於此處說. 若唯約機感失所

表義. 四與大下衆勝. 文分爲五. 一揀定衆

類. 二住一切下歎其勝德. 三其名下依德

列名. 四如是下結數難測. 五金剛藏下標

中              欄

說法主. 今初又三. 一揀大異小同菩薩故.

二其諸下揀尊異卑. 謂八地已上念不退轉

故. 彌勒問經云. 自分堅固名不退. 勝進不壞

名不轉. 若準論經又云. 皆一生得無上菩

提. 則皆等覺. 等覺亦通念不退故. 又仁王

經. 一生正得下寂滅忍. 言不退者不復退

入無生忍故. 顯文雖爾本[&FFFF]#難量. 多是諸

佛之所化故. 三悉從下揀新異舊. 他方集

故. 二歎德中有二十句. 初二略明後二總結.

中間廣歎. 今初略中. 初句自分行滿. 謂權實

無□智住眞俗雙融境. 境智一如無住住故.

後句勝進行滿證佛所證. 則是如來勤行不

息. 故名菩薩. 二善能下廣歎有十六句分

二. 前十三句廣自分. 後三廣勝進. 前中亦

二. 初三明行修具足. 一神用善巧. 二調化應

時. 三行願遍於時處. 餘十句德用圓備. 四

福智益而不竭. 五權實知慧雖已究竟. 六

以無住道不捨修行. 七內證定智通明. 八

外用施爲自在. 七中若順三乘法相. 禪卽四

禪定卽四無色定. 解脫謂八解脫. 三昧者此

云等持. 平等持心趣一境故. 卽三三昧諸

有心定. 三摩[&FFFF]#底此云等至. 由離比掉至

一境故. 局在定地通無心定. 謂無想滅定

等. 神通明智. 卽通目一切有心無心定地所

引功德. 今此菩薩皆能善入善引. 若就一乘

釋者. 禪定卽十禪定. 解脫卽不思議等三昧.

等至各有無量百千通明及智. 皆各有十. 十

十無盡是普賢位菩薩所得. 九內獲自在幹

能. 十外能一念周遍請法. 十一護法. 十二

下              欄

供養. 十三二利勤修. 後三廣勝進. 卽三乘

廣大. 及下結文□顯可知. 三列名中. 前三

十八同名藏者. 表於地法有含攝衆德出

生果用故. 後一名解脫月者. 卽請法上首

脫衆疑闇使得淸□. 如夜月故. 又藏表

根本智包含出生. 月表後得淸□益物. 蘇利

耶者此云月也. 俱蘇摩者悅意也. 卽是華名.

餘之別名可隨義釋. 四結數可知. 五標法

主. 論云. 何故菩薩說此法門. 爲令增長諸

菩薩力故. 謂彼同類而能爾故. 菩薩衆多. 何

故唯金剛藏說. 論答云. 一切煩惱難壞此法

能破. 善根堅實猶如金剛故. 不異名說. 此

釋金剛. 謂表地智有堅利二義. 如金剛故.

能壞煩惱卽是利義. 下釋藏義. 論先問云.

何故名金剛藏. 此問意云. 爲以藏攝金剛

名金剛藏. 爲以金剛而爲藏耶. 上卽有財

下卽持業. 而論雙順二句. 順後句云. 藏卽

名堅其猶樹藏. 謂如樹心堅密能生長枝

葉華實. 地智亦爾能生因果. 此就能藏名

藏. 次順上句云. 又如懷孕在藏. 是故堅

如金剛. 如金剛藏. 此謂子孕在胎藏中. 善

業所持堅不可壞 . 而得生長. 此就所藏名

藏. 二喩俱有生長之義. 論下廣合云. 是諸

善根一切餘善根中其力最上. 猶如金剛. 亦

能生成人天道行. 諸餘善根所不能壞. 故

名金剛藏. 此之一合通上二喩. 是諸善根.

謂無漏善. 餘諸善根卽二乘地前. 今無漏善

於餘善中如孕在於胎藏其力最上. 雙合

二喩堅義. 亦能生成通合二喩生長之義. 其

經數: 一七三五

經名: 大方廣佛華嚴經疏卷第三十一

頁數: 七三八

上              欄

力最上猶如金剛. 當體名堅. 餘下能壞對

他名堅. 等二爾時下明三昧分. 爾時者衆

已集時. 金剛藏菩薩者標入定人. 爲衆首

故承佛神力者. 辯入所依. 顯定深玄唯佛

窮究故. 推功有在無我慢故. 菩薩大智慧

光明三昧者. 顯所入定名. 三昧通稱餘皆別

名. 智慧是體光明就用. 照二無我. 證如名

慧照事名智. 此二無□能破見惑及無明.

故名曰光明. 大有二義. 一揀異凡小. 二能

斷大惑能證大理. 成大果故. 彰非果定

故云菩薩. 卽照之寂故云三昧. 智與理冥

故稱爲入. 論經名爲大乘光明三昧. 則光

明卽智. 此與唯識第九四定初定名同. 然其

體性不出三種. 一定. 二慧. 三所證如. 以具

能所證兼寂照故. 所以入者. 意略有六. 論

但有二. 一謂表深. 論云. 顯示此法非思量

境界故. 二卽以此義顯非證不說故. 餘四

如十住品. 第三入是下加分有六. 一辯加

所因. 二卽時下能加佛現. 三作如是下[&FFFF]#其

得定. 四善男子此是下. 雙辯加定因緣. 五欲

1今汝下辯加所爲. 六善男子下別顯加相.

今初. 入是三昧已者. 若未入定佛不加故.

故下論云. 所以偏加金剛藏者. 得此三昧

故. 十住會云. 以三昧力故. 二能加佛現中

有五. 一佛現時. 謂正入定時. 二十方下來

處遠近. 三各有下能加佛數. 四同名金剛藏.

顯名同所加. 五而現其前現身生信. 上二

三中. 意明多數勝前位故. 若爾何以不言

無量世界. 而云十億刹塵界耶. 論云. 方便

中              欄

顯多佛故. 謂無量雖多. 其言猶漫人不謂

多. 今假以刹塵. 一塵一刹一刹一佛. 便謂

細而□測. 若爾但趣擧刹塵卽已顯多. 何

要定言十億. 有二意故. 一爲說十地故.

二此經如是多說十數. 顯無盡故. 卽由此

義不云無量. 無量不得顯無盡故. 何要

顯此多佛加耶. 論云. 顯於法及法師增長

恭敬心故. 又表諸佛皆同說故. 何要同名

加. 論有二意. 一云本願力故. 何故如來作

如是願. 願示多佛故. 此三昧是法體. 本行

菩薩時皆名金剛藏. 同說此法. 今成正覺

亦名金剛藏. 故不異名加. 此中論意云. 諸

佛因中得定名金剛藏. 遂發願言. 我成佛

時亦同其名. 所爲同者. 爲顯菩薩所得法

體同於多佛. 明人異道同故. 論意正爾. 若

以義取亦通遮那本願. 以佛因中得定說

法. 能加所加同名法爾. 亦發斯願. 以顯道

同故. 下經云. 亦是毘盧遮那如來本願力故.

第二意論云. 又是菩薩聞諸如來同己名

已. 增勇悅故. 前就法理此就化儀. 第三同

[&FFFF]#得定顯有加因. 第四雙辯加定因緣中.

有四因緣. 一伴佛同加故. 二主佛本願故. 三

主佛現威故. 四定者智力故. 初之一事唯得

定因. 先由佛加方能入故. 故論云. 彼佛先

作是願. 今復自加. 後之三事通於二因. 由

此能入定由此得加故. 非正加相故. 論

云. 後餘佛加故. 言盧舍那佛本願力故加.

此論意云. 後文方顯諸佛加相. 卽由此中本

願力耳. 則此是加因. 若約得定. 由主佛加

下              欄

則此中願等已顯加相. 但意冥加故. 卽前承

佛神力耳. 是則定因有四加因亦四. 雖闕

伴佛加因. 而有得定一因. 故有四也. 所以

第三會中. 後三因初有又是之言. 四五兩會

同云亦是. 故不可將前一因爲工作加. 若

此已作加. 何用下文正顯加相. 餘如第三

會辯. 第五明加所爲故. 論云何故加. 然直

就經文則應分二. 初總明. 後所謂下別顯.

論無所謂二字. 故取別中入智地句. 入初總

句. 總別合明但有二十. 前十依自利行. 後

十依利他行. 義雖兼通從多分判. 欲顯

二利差別相故. 今依論釋. 初十句中. 論以

二門解釋. 一直釋經文. 二會通本末. 初門

先釋總句. 彼經云. 又一切菩薩不可思議諸

佛法明說. 令入智慧地故. 旣將別句入

總. 卽經論開合不同. 論經云明. 卽今經光

明. 但廣略有異. 彼云明說. 此云說不思議.

彼未□文. 卽經論方言有異. 旣知二經同

異. 次正釋文. 初欲令汝爲者標擧章門. 總

顯加意. 意爲何事. 謂一切菩薩說等. 此中

三義. 一一切菩薩是所被機. 二不思議諸佛

法光明. 是所說法. 三令入智地是說之益. 被

何等機. 論云. 是中一切菩薩者. 謂住信行

地. 此通二類. 一謂地前未證眞如. 但依信

心而起行故. 無著論中亦同此名. 二通地

上. 如初地加行位中名信行地. 卽地地加

行皆名信行. 以攝論中意言無分別觀通

於四位故. 知地上亦有信行. 下釋所入智

地. 及別入中皆通十地. 明知所被不唯地

經數: 一七三五

經名: 大方廣佛華嚴經疏卷第三十一

頁數: 七三九

上              欄

前. 肉下請分中. 論云. 未入地者令得淨心.

已入地者令得十力. 必通被也. 二中說何

法被. 此有二種. 一所證法. 論云不可思議諸

佛法者. 是出世間道品. 此明十地法體是無

漏. 故名出世間. 生佛果故名道. 十位行法

類別名品. 旣是佛因是佛所證. 故云佛法.

心言路絶名不思議. 二說能證. 論云. 光明

者見智得證. 此謂後得觀事差別名見. 根

本觀理一相名智. 見達於事名得. 智契

於理名證. 直語智體故言見智. 以智合

境故言得證. 地法雖多不出此二. 見智雖

廣此釋正宜. 故解深密第三云. 我無量門宣

說智見. 今當爲汝略說其相. 若緣總法. 修

奢摩他毘[&FFFF]#舍那所有妙慧. 是名爲智. 若緣

別法. 修奢摩他毘[&FFFF]#舍那所有妙慧. 是名爲

見卽斯義也. 上云說者令分別上來能所

證法. 三中說此何益. 令入智地. 論云. 入

者信樂得證. 此中信樂卽所被機得證. 卽上

二智契. 合入何法耶. 所謂智地. 論云. 智慧

地者謂十地智. 如本分中說. 卽上不思議佛

法也. 上說能所證者. 意令菩薩以能證智.

入佛所證法. 是此總意. 已說總句入地之

相. 次下九句. 依本開末顯入差別. 論云此

修多羅中. 依根本入有九種入. 此九種入

寄於四位. 初四願樂位. 次一見位. 次三修

位. 後一究竟位. 近地方便亦屬地故. 地後

勝進趣究竟故. 皆十地攝. 言九入者. 一者

攝入. 謂聞慧中攝一切善根故. 二者思義

入. 思慧於一切道品中智方便故. 智方便

中              欄

者. 卽善揀擇道品. 卽是佛法. 三法相入. 彼

彼義中無量種種知故. 彼彼卽是諸法. 種種

知卽廣知. 此卽所思法成. 四敎化入. 隨所

思義. 名字具足故. 能善說此知修慧. 修通

二利. 菩薩利他卽是自成佛法故. 入自利

中收. 五證入於一切法中. 平等智. 見道時

中善淸淨故. 言平等者. 卽無分別. 無分別

智正證眞如. 離二取相故云平等. 二我分

別隨眠不生. 名善淸淨. 最初照理立見道

名. 六不放逸. 入於修道時中. 遠離一切煩

惱障故. 故世法不染. 七地地轉入. 出世間

道品無貪等善根淨故. 此明修道位中. 離障

證理智行轉進. 於地地中雙斷二愚. 是無

漏善能淨所知. 以此無漏淨三善根. 名淨

煩惱. 論云. 復有善根能爲出世間道品因.

此明諸地中加行善根淨也. 八菩薩盡入.

於第十地中. 入一切如來□密智故. 卽下

十盡分中. 入如來十種□密之智是也. 如

來□密下地不測. 名不思議. 若入彼所入

是智之境. 入彼能入卽智是境. 得卽是入

故. 歎淨名云. 諸佛□藏無不得入. 九佛盡

入. 於一切智入智故. 上一切智釋一切智

入. 下智字卽智境界. 入卽得也. 上直釋竟. 自

下論文融會本末. 初會末歸本. 謂上九種

入. 爲欲校量地智差別轉勝之相. 非根本

入有此行布. 後明本末無□. 欲顯前從本

起末. 則無別之別. 次攝末歸本. 別而無別

故. 以六相融而無□. 論云. 一切所說十句

中. 皆有六種差別相門者. 此標擧顯通. 故

下              欄

云一切皆有此言說解釋應知. 除事者此

顯立意. 謂此六相爲顯緣起圓融之法. 勿

以陰界入等事相執取. 言六相者. 謂總相

別相. 同相異相. 成相壞相. 此標列也. 下釋

云. 總者是根本. 入者以初一入無不攝故.

別者餘九入別依止本滿彼本故者. 謂依

一開九. 無總別不立故云依止. 由別方

成標故云滿彼. 同相者入故者. 同名入故.

異相者增相故者. 九相漸增不相似故. 成

相者略說故者. 攬九緣以成一略言標顯故.

壞相者廣說故者. 分一作九九外無一. 此

九因緣各住自相不相成也. 又云. 如世界

成壞者. 猶如世界多緣共成. 其中事物一一

推徵. 何者是界名壞. 亦如梁等共成一舍.

總則一舍別則諸緣. 同則互不相違. 異則諸

緣各別. 成則諸緣辦果. 壞卽各住自法. 餘

一切十句皆應隨義類知. 別章廣顯. 第二又

令得下. 十句依利他行是增數十. 經有十

二句. 論經合七八二句故唯十一. 初句爲總

餘十爲別. 總中始者內起信欲外近善友

聽聞. 終者憶念任持所聞地法. 地地皆爾.

故云十地始終. 此約敎行. 復有阿含爲始

以證爲終. 則前皆是敎. 此敎證義總有九

重. 一敎行相對. 言聲爲敎行德爲證. 猶下

請中字義二藏. 二地前地上相對. 如下請中

歎衆. 以地前聞思修等爲敎淨. 地上行德

爲證淨. 三眞僞相對. 卽於地中聞思修慧

報生識智緣照之解. 名曰阿含. 眞智出言爲

證. 下論云. 聞思修等是則可說. 地智離言.

經數: 一七三五

經名: 大方廣佛華嚴經疏卷第三十一

頁數: 七四○

上              欄

四修成相對. 一切地中眞僞合修爲敎. 捨僞

契眞爲證. 猶下所明義說二大. 五相實相

對. 世間中修得彼證相名敎. 契本實相爲

證. 猶下所說增上妙法光明法門. 光明是敎

增上是證. 六體德相對. 就彼離相所成行

中. 顯本法性. 爲證. 依本成德爲敎. 猶下

鍊金金體與釧等. 七體用相對. 前體及德皆

證. 依體起敎智之用爲敎. 下珠放光. 光喩

於敎珠體喩證. 八自分勝進相對. 自分所

成體德及用皆證. 進受佛敎爲敎. 下歎金

剛藏. 二力妙智及辯名爲證力. 堅念敎法

爲阿含. 九約詮就實相對. 眞智之體爲證.

約言分十爲阿含. 猶下[&FFFF]#處虛空喩證. 空

處之[&FFFF]#喩地阿含. 下論云. 字身住處證智所

攝. 非無地智名句字身. 名句字身卽阿含

也. 今當第四. 一經之內頻語敎證. 理須通

會勿厭繁文. 次依根本始終有十始終. 前

三地前思修利物. 次一見道餘六修道. 此陝

前入. 謂初闕聞慧. 後無佛盡者理實齊通.

以此二□非正. 地前已說竟. 故此略無. 一

攝始終. 經云. 如實說菩薩十地差別相故.

謂以思慧智攝持所聞. 稱思宣說. 故云如

實. 二欲始終. 緣念佛法意欲令物證故.

此卽思慧上品心心. 三行始終. 以是修慧

故名修習. 言分別無漏法者. 於地上無漏

道品. 起意言分別觀行故. 以未證故. 但

是觀分之時帶相觀心. 未覺無相故云分

別. 四證始終. 卽見道位. 大智者卽眞見道.

根本法無我智過小乘故名大. 治無明故

云光明. 此智親證眞如. 平等平等離二取

中              欄

相. 名善觀察. 實斷二障分別隨眠. 名善

選擇. 巧莊嚴者卽相見道. 是後得智故論名

方便. 方便卽巧法. 眞見道種種建立名爲

莊嚴. 又莊嚴者卽二智成德. 由得此二善

達法界. 於多百門已得自在. 故云莊嚴.

故論云. 此事中彼時中皆善知故. 由相見

道復有二種. 一觀安立諦名此事中. 二觀

非安立諦名彼時中. 以法眞見道正證如

時不可名事. 相望前眞故名爲彼. 五修道

始終. 論云. 出世間智智力得入法義故者.

以後得了俗由於證眞名出世間智. 智由

證眞達俗. 故名善入. 智能入法卽名爲門.

上寄從二地至七地竟. 次下五句有五始

終. 寄入八地至於佛地. 治菩薩於菩提五

障. 五障在於七地. 至於等覺. 經文但有能

治障在文外. 今初二句卽能破邪論障. 始

終不能破邪論障卽是所治. 隨所住處者.

卽邪論心住著之處. 言次第顯說者. 以宗

因喩現比敎量. 顯己正義隨病治之. 上皆

論所據. 言無所畏者. 卽論莊嚴. 後句辯才

卽是論體. 亦論莊嚴. 謂語具圓滿順言敦肅.

故名辯才. 又上皆論多所作法. 所作有三. 一

善自他宗. 二勇猛無畏. 三辯才不竭. 配文

可知. 言光明者. 性不闇故. 卽論出離. 謂

善觀察得失等故. 由具上諸義故不墮

負. 由破此障得入八地. 二能善答難始終.

上明能破此顯能立. 第九善慧是辯才. 地

住卽證也. 三樂著小乘對治始終. 不忘菩

提上心下化故. 四化衆生懈怠對治始終.

成就不疲故. 五無方便對治始終. 善達五

下              欄

明爲一切處開悟. 故能巧化. 又上五障. 一

不能破邪. 二雖能破而不能立. 三雖能

破立情樂小乘. 四雖不樂小乘而不勤

化他. 五雖化不疲而無化方便. 治於此五

行化略周. 第六正顯加相. 論云. 已說何故

加. 復云何加. 加相有三. 謂口意身. 約別相

說. 口加以益辯. 意加以與智. 身加以增威.

如實說者. 能加則局所加皆通. 乘前語便

故先口加. 得智堪說事須起定. 便身觸令

覺故爲此. 次此就十方佛辯. 若約舍那先

意令得定. 當有所說. 次身光照觸增威. 後

雲臺說偈令演. 亦義次第非有優劣. 初口

加中有十一句. 初總餘別. 總中令以樂說

辯說十地法門. 名相差別不違事理. 善巧

成故. 故云汝當辯說等. 所謂下十句別中.

依根本辯才有二種辯才. 一他力辯卽是初

句. 謂承佛力. 承何力耶. 如來智明故. 二自

力辯. 卽後九句. 自他因緣方有說故. 攝此

九力爲四種淨. 以因中有四義故. 一有力

能作. 二無力不作. 三具二能引生. 四泯攝

前三. 稱理成德故爲四淨. 一淨自善根者.

有作善法淨卽是敎行. 亦約相故名爲有作.

二普淨法界者無作法淨. 此約證行. 亦約體

故名爲無作. 依此性相而有說故. 上二皆

自利. 三普攝衆生者敎化衆生淨. 卽是利他.

餘六句經皆名身淨. 攝爲三種盡. 皆顯二

利滿故成德. 成德有二義. 一當位顯益有

菩薩盡. 二寄對辯勝有後二盡初菩薩盡

者. 因位窮終故. 攝經三句. 初句位滿. 謂十

地勝進破和合識. 顯現法身. 非心意識之